Subject: Lennujaama vastus Õhtulehe ajakirjaniku päringule vastamiseks
From: Aet Härmaorg <[email-masked]>
To: "[email-masked]" <[email-masked]>
Cc: Eero Pärgmäe <[email-masked]>
Date: Tue, 6 Jan 2026 11:03:42 +0000

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere, Aleksandr Michelson

Sain päringu Eero Pärgmäelt ja siin Tallinna lennujaam vastus:

Tallinna lennujaamast lennatakse aastas enam kui 1000 sihtkohta maailmas, mistõttu on lisaks otselendudele ülioluline tagada kvaliteetsed ühendused Euroopa suuremate sõlmjaamadega. Kõige enam väliskülastajaid saabub Eestisse Stockholmi, Helsingi, Frankfurdi, Varssavi, Riia ja Amsterdami kaudu. Need sõlmjaamad moodustavad kokku 52% kõikidest reisijatest ning 58% incoming-külastajatest. Seetõttu on ühenduste hoidmine ja arendamine sõlmlennujaamadega Eesti turismi ja ärireiside seisukohalt strateegilise tähtsusega.
Koostöös Visit Estonia ja lennufirmadega töötame selle nimel, et säilitada olemasolevad lennusagedused ning luua uusi ühendusi nii sõlmjaamadesse kui ka otselennu sihtkohtadesse, kus näeme piisavat nõudlust. Heaks näiteks on Jet2.com lennufirma toomine Eesti turule – tegemist on Suurbritannia suurima reisikorraldajaga, mis lisas 2025. aasta talvehooajal Tallinna oma jõulusihtkohtade hulka. Lennud on suunatud brittidele, kes saabuvad Eestisse jõuluperioodil Manchesterist, Edinburghist ja Birminghamist. Kokku külastas Eestit jõulukuul ligi 4500 välisturisti, aidates oluliselt kaasa madalhooaja turismi kasvule. 2026.aastal laiendab Jet2.com oma pakkumist veel kahe sihtkoha võrra – lisanduvad Leeds ja London Gatwick. See tähendab, et samal perioodil järgmisel aastal Eestisse saabuvate brittide arv pea kahekordistub ja seeläbi tugevneb Eesti positsioon atraktiivse talvepuhkuse sihtkohana.

Kui on veel küsimusi, siis võta julgelt ühendust.

Heade soovidega

Aet Härmaorg | Turunduskommunikatsiooni projektijuht
+372 53038032 | [email-masked]<mailto:[email-masked]>

Meediapäringud (17.00 – 8.30 ja nädalalvahetustel) + 372 5302 2866
AS Tallinna Lennujaam
Tartu mnt. 101, Tallinn 10112
airport.ee<https://airport.ee/>
Aastal 2025 saavutame süsinikuneutraalsuse.<https://airport.ee/jatkusuutlikkus/>
See e-kiri võib sisaldada konfidentsiaalset teavet, mis on mõeldud ametialaseks kasutamiseks. Kui saite selle e-kirja eksituse tõttu, teavitage saatjat ja kustutage e-kiri.